recursal/SuperWikiNEXT-32B huggingface dataset:
**তিরানার প্রধান মসজিদ** (আলবেনীয়: হামিয়া ই মাধে ই তিরানাস) বা **নামাজগাহ মসজিদ** (আলবেনীয়: Xhamia e Namazgjasë) হলো বর্তমানে আলবেনিয়ার তিরানায় নির্মানাধীন একটি মসজিদ। নির্মান কাজ সমাপ্ত হলে এটি বলকান অঞ্চলের বৃহত্তম মসজিদ হবে।

ইতিহাস
------

১৯৯১ সালে আলবেনিয়ায় কমিউনিজমের পতনের পরে আলবেনীয় মুসলমানরা প্রায়শই বৈষম্যমূলক আচরণের অভিযোগ করে আসছিলো। ২০১৬ সাল পর্যন্ত দুটি ক্যাথেড্রাল (ক্যাথলিক এবং পূর্ব অর্থোডক্স) নির্মিত হলেও, আলবেনিয়ার মুসলমানদের তখনও কেন্দ্রীয় মসজিদ ছিল না এবং রাস্তায় প্রার্থনা করতে হচ্ছিল। ১৯৯২ সালে তৎকালীন রাষ্ট্রপতি সালি বেরিশা সংসদের অদূরে নামাজগাহ চত্বরের নিকটে একটি মসজিদের নির্মাণের জন্য প্রথম পাথর স্থাপন করেছিলেন। সংসদের স্পিকার, জিতার আরব্নোরি, যিনি নিজে একজন ক্যাথোলিক, এই পরিকল্পনার বিরোধিতা করার কারণে নির্মাণ কাজটি বিলম্বিত হয়েছিল।

২০১০ সালে তৎকালীন তিরানার মেয়র এডি রামা মসজিদটি নির্মাণের সিদ্ধান্ত গ্রহণ করেন।

১৯৬৭ সালে শহরের ২৮ মসজিদ থেকে বর্তমানে ৮টি মসজিদ থাকায় নতুন একটি মসজিদ অত্যন্ত প্রয়োজনীয় হিসেবে বিবেচিত হয়। বর্তমানে তিরানার প্রধান মসজিদ উসমানীয়-যুগের এত'হেম বে মসজিদর ধারণসক্ষমতা মাত্র ৬০ জন হওয়ায় ইসলামী ছুটির দিনে স্কান্দারবেগ স্কয়ারটি মুসলিম ধর্মাবলম্বীদের দ্বারা পূর্ণ হয়ে যায়। বৃষ্টি শুক্রবারের খুতবা এবং জুমার নামাজ অসম্ভব করে তোলে।

মসজিদটিতে প্রতিটি ৫০ মিটার উঁচ্চতার চারটি মিনার থাকবে এবং কেন্দ্রীয় গম্বুজটির উচ্চতা ৩০ মিটার হবে। মসজিদের প্রথম তলায় একটি সাংস্কৃতিক কেন্দ্র এবং অন্যান্য সুবিধা অন্তর্ভুক্ত থাকবে। আলবেনিয়ার সংসদ ভবনের নিকটবর্তী স্থানে ১০,০০০ বর্গমিটার জায়গায় মসজিদটি নির্মিত হচ্ছে এবং মসজিদের মধ্যে এক সাথে সাড়ে চার হাজার লোকের নামাজ পড়ার ধারণক্ষমতা থাকবে।

রাষ্ট্রচালিত তুর্কি মুসলিম সংগঠন দিয়ানেত থেকে মসজিদটি নির্মাণের জন্য অর্থ বরাদ্দ এসেছে। ২০১৫ সালে, তুরস্কের রাষ্ট্রপতি রেজেপ তাইয়িপ এরদোয়ান ভিত্তিপ্রস্তর স্থাপন অনুষ্ঠানের জন্য আলবেনিয়া সফর করেছিলেন।

তথ্যসূত্র
---------

1. 1 2 3  "Mosqued objectives:Turkey is sponsoring Islam abroad to extend its prestige and power"। Economist। সংগ্রহের তারিখ ২৩ জানুয়ারি ২০১৬। "
2. 1 2  "New Mosque Plan Catches Albania Muslims Off Guard"। সংগ্রহের তারিখ জানুয়ারি ৪, ২০১৫।
3. ↑  Nadia Pantel (জানুয়ারি ২, ২০১৫)। "Balancieren in Tirana"। *jetzt.de – Süddeutsche Zeitung*। সংগ্রহের তারিখ জানুয়ারি ৪, ২০১৫।
4. ↑  "Namazgja mosque, Berisha: The denied right was made just"। *Albanian Screen TV*। এপ্রিল ২০, ২০১৩। জানুয়ারি ৪, ২০১৫ তারিখে মূল থেকে আর্কাইভ করা। সংগ্রহের তারিখ জানুয়ারি ৪, ২০১৫।
5. ↑  "Turkey's mosque project in Albania on schedule, says engineer"। Hurriyet। সংগ্রহের তারিখ ১৭ মার্চ ২০১৬।

বহিঃসংযোগ
---------


উইকিমিডিয়া কমন্সে **তিরানার বড় মসজিদ** সংক্রান্ত মিডিয়া রয়েছে।

* Official Website ((ইংরেজি) আলবেনীয়)
**পাইক নৃত্য** হল পশ্চিমবঙ্গের একটি লোকনৃত্য। 

পাইক নাচের উৎপত্তি হয়েছে পাইক বিদ্রোহের জন্য খ্যাত ধলভূমগড়ে । ধলভূমের রাজা জগন্নাথ ধল শিলদার রাণী কিশোরমণির কন্যাকে বিয়ে করেছিলেন। তিনি চিল্কিগড়ে চুয়াড় বিদ্রোহে নেতৃত্ব দিয়েছিলেন। উনিশ ও বিশ শতাব্দীতে ধলভূম ও চিল্কিগড়ের ধবল রাজবংশের পৃষ্ঠপোষকতাতে বীরধর্মী পাইক নাচের সৃষ্টি হয়। পাইক নাচের দল ঝাড়গ্রাম জেলার দুবড়া, বালিডিহা, কুড়ারিয়া, বেলপাহাড়ির কাঁটিশোল, বেলপাহাড়ি , সাঁকরাইলের ডাহি, পশ্চিম মেদিনীপুর জেলার ধেরুয়া, গড়বেতার গনগনিতে দেখতে পাওয়া যায়। 

পাইক বিদ্রোহের প্রভাব ঝুমুর গানতেও দেখা যায়। পাইক নাচ বর্তমানে অস্ত্রসহ নাচ থেকে সরে রাধাকৃষ্ণের প্রেমলীলাকে কেন্দ্র করে হচ্ছে। এই নাচের নান্দনিক সৌন্দর্য রয়েছে। হালের দু’টি পাইক নাচ যার উদাহরণ।এতে বলা হয়েছে-

‘ধারে ধারে চলরে রাই/কাঙ্গালিনীর মাঠে।/চলিতে চলিতে কোকিলা ডাকে রে ভাই/পাহাড় পর্বত কাটে’। 

শেষ দৃশ্যে বলা হয়েছে-

‘রাধাকৃষ্ণের মিলন হল শ্যাম দরশনে,/ভ্রমরা–ভ্রমরি বলে আমরা দু’জনে/যাকে শ্যাম দরশনে যুগলমিলনে/রাধাকৃষ্ণের মিলন হলো শ্যাম দরশনে’। 

পাইক নৃত্যের এই পরিবর্তনে গৌড়ীয় বৈষ্ণব ধর্মের প্রভাব দেখা যায় ।

পশ্চিমবঙ্গ সরকারের সাহাজ্যে পাইক নাচের পূর্বের রূপ বা রণনৃত্যকে ফিরিয়ে আনার চেষ্টা করা হচ্ছে।

তথ্যসূত্র
---------

1. ↑  "পাইক নাচের রণবাদ্যে এখন রাধাকৃষ্ণের মিলনের সুর"। *www.anandabazar.com*। সংগ্রহের তারিখ ২০২১-০৭-২৫।
***লেভিয়াথন*** একটি যুগশ্রেষ্ঠ গ্রন্থ যার রচয়িতা টমাস হব্‌স। গ্রন্থটি সর্বপ্রথম ১৬৫১ খ্রিষ্টাব্দে প্রকাশিত হয়। ইংরেজি ভাষায় গ্রন্থটির পুরো নাম *Leviathan or The Matter, Forme and Power of a Common Wealth Ecclesiasticall and Civil।* ১৬৬৮ খ্রিষ্টাব্দে তে হবস্‌ ল্যাটিন ভাষায় গ্রন্থটির একটি নতুন সংস্করণ প্রকাশ করেন। প্রভাবের বিবেচনায় *লেভিয়াথন* গ্রন্থটি ম্যাকিয়াভেলির দ্য প্রিন্স-এর সঙ্গে তুলনীয়।

এ গ্রন্থে হবস্‌ পদার্থবিদ্যা ও মানবপ্রকৃতি সম্পর্কে আলোচনা করেছেন। এছাড়া এতে নৈতিকতা ও রাজনৈতিক তত্ত্ব গুরুত্ব সহকারে বিশ্লেষিত হয়েছে। গ্রন্থটি রাজনৈতিক চিন্তাধারায় এক বিশেষ আলোড়নের সৃষ্টি করে। এই পুস্তকে মানুষের সঙ্গে রাষ্ট্রের সামাজিক চুক্তিকে বিশদভাবে ব্যাখ্যা করা হয়েছে। চরম রাজতন্ত্র বা স্বৈরাচার সমর্থনের উদ্দেশ্যেই হবস রাষ্ট্রের উৎপত্তি ব্যাখ্যা করেছেন।

প্রথম অংশ মানুষ সম্পর্কে
------------------------

হবসের মতে মানুষ কোনো প্রকার সরকারি সুযোগ সুবিধা ভোগ করা ছাড়াই প্রাকৃতিক রাজ্যে বসবাস করতো। এমতাবস্থায় ব্যক্তিগত স্বার্থ রক্ষায় মানুষের যাবতীয় কার্যাবলি নিয়ন্ত্রণ হতো। বস্তুত, প্রাকৃতিক রাজ্যের ভয়াবহ পরিবেশে কারও পক্ষে শান্তিপূর্ণ ভাবে জীবন যাপন করা সম্ভব ছিল না। এমতাবস্থায় কোনো গণশাসকের অস্তিত্ব ছিল না এবং কোনো প্রকার আইন কানুন ছিল না। সেখানে সরকার ও ন্যায়ধর্ম বলতে কিছুই ছিল না। ইহা ছিল মানুষের এক প্রকার নাগরিক ও রাজনৈতিক জীবনের পূর্বাবস্থা। এই পরিস্থিতিতে মানব জীবন ছিল 

> নিঃসঙ্গ, দরিদ্র্য, বিশ্রী, পাশবিক ও অত্যন্ত সাময়িক।
> 
>

তথ্যসূত্র
---------

1. ↑  Glen Newey, *Routledge Philosophy GuideBook to Hobbes and Leviathan*, Routledge, 2008, p. 18.
2. ↑  Thomas Hobbes: Leviathan – Oxford University Press ওয়েব্যাক মেশিনে আর্কাইভকৃত ৩১ অক্টোবর ২০১৫ তারিখে.
3. 1 2  মো. আবদুল ওদুদ (দ্বিতীয় সংস্করণ, এপ্রিল ২০১৪)। *রাষ্ট্রদর্শন*। ঢাকা: মনন পাবলিকেশন। পৃষ্ঠা ২৬১, ২৭১, ২৭৩। আইএসবিএন 978-98-43300-90-4।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য); `|সংগ্রহের-তারিখ=` এর `|ইউআরএল=` প্রয়োজন (সাহায্য)
4. ↑  Hobbes, *Leviathan*, XIII.9.
স্লোভাকিয়ার বেলিয়ান্সকে তাত্রাস অঞ্চলের বনভূমি
**বনভূমি** (ইংরেজি: Woodland) হল কম ঘনত্বের বন যা প্রচুর সূর্যালোক আর সীমিত ছায়া নিয়ে উন্মুক্ত আবাস গঠন করে। কাষ্ঠভূমি এমনকি ঘাসসহ গুল্ম ও বিরুৎজাতীয় উদ্ভিদের বনতল বা আন্ডারস্টোরিকে আশ্রয় দিতে সক্ষম। শুষ্ক অবস্থায় অথবা প্রাইমারি কিংবা সেকেন্ডারি ক্রমাগমণের প্রাথমিক পর্যায়ে কাষ্ঠভূমি গুল্মভূমির ক্রান্তিকাল অতিক্রম করতে পারে। বনের সাথে কাষ্ঠভূমির পার্থক্য এই, বনের ক্ষেত্রে বৃক্ষের ঘনত্ব এবং আয়তন বেশি হয় এবং ঠাস বুনটের চাঁদোয়া থাকে যা বিস্তৃত এবং প্রায় অবিচ্ছিন্ন ছায়া প্রদান করে। বনের চেয়ে কাষ্ঠভূমির উচ্চতা কম হয়। কাষ্ঠভূমিগুলোর বনতল তাদের মাটির বৈশিষ্ট্যের সাথে সাথে পরিবর্তীত হয়; যেমন, কোনোটির ক্ষেত্রে গুল্মপূর্ণ আবার কোনোটির ক্ষেত্রে উন্মুক্ত ও ঘাসপ্রাচুর্যের বনতল দেখা যায়।

সংরক্ষণবিদরা কাষ্ঠভূমি সংরক্ষণের জন্য কঠোর পরিশ্রম করেছেন। উদাহরণস্বরূপ বলা যায়, উত্তরপশ্চিম ইন্ডিয়ানার কাষ্ঠভূমিগুলোকে, ইন্ডিয়ানার বালিয়াড়িগুলোর অংশ হিসেবে অক্ষুণ্ণ রাখা হয়েছে।

ব্রিটিশ কাষ্ঠভূমি ব্যবস্থাপনার ক্ষেত্রে *উডল্যান্ড* বলতে বৃক্ষ দ্বারা আবৃত (ঘন হলেও) যেকোনো ক্ষুদ্র অঞ্চলকে বুঝানো হয়। ব্রিটিশ দ্বীপপুঞ্জে বন বলতে শুধুমাত্র ব্যাপক জায়গাজুড়ে বিস্তৃত অঞ্চল (ঘনত্বনির্বিশেষে) এবং রাজকীয় বনকে (এগুলো বৃক্ষপূর্ণ না-ও হতে পারে) বুঝায়। *প্রাচীণ উডল্যান্ড* শব্দটি ব্রিটিশ প্রকৃতি সংরক্ষণের ক্ষেত্রে যেকোনো বৃক্ষপূর্ণ ভূমিকে বুঝায় যা দীর্ঘ সময় ধরে বিদ্যমান ছিল (এটি আমেরিকান শব্দগুচ্ছ ওল্ড গ্রোথ বন’র সমার্থক)। উডলট একটি সম্বন্ধযুক্ত আমেরিকান শব্দ যা জ্বালানির জন্য ব্যবহৃত বৃক্ষের স্ট্যান্ডকে বুঝায়। প্রায়োগিকভাবে উডলটগুলোর রয়েছে ঠাস বুনটের চাঁদোয়া, কিন্তু তারা এতোই ছোটো আকারের যে, কিনার থেকে অনুপ্রবেশকৃত আলো পরিবেশগতভাবে একে বনের চেয়ে কাষ্ঠভূমির সাথে সম্পর্কিত করে বেশি।

কাষ্ঠভূমি ইকো-অঞ্চল
-------------------

তথ্যসূত্র
---------

1. ↑  আলেকজান্ডার ওয়াটসন, সাইমন জুড, জেমস ওয়াটসন, আনা ল্যাম এবং ডেভিড ম্যাকেঞ্জি (২০০৮),'*The extraordinary nature of The Great Western Woodlands'  ওয়েব্যাক মেশিনে আর্কাইভকৃত ২ অক্টোবর ২০০৯ তারিখে*, পৃষ্ঠা ৪।
2. ↑  স্মিথ এস. এবং মার্ক এস. (২০০৬), '*Alice Gray, Dorothy Buell, and Naomi Svihla: Preservationists of Ogden Dunes'  ওয়েব্যাক মেশিনে আর্কাইভকৃত ১৩ সেপ্টেম্বর ২০১২ তারিখে*, 'The South Shore Journal' ভলিউম ১।
3. ↑  স্মিথ এস. এবং মার্ক এস. (২০০৯), 'The Historical Roots of the Nature Conservancy in the Northwest Indiana/Chicagoland Region: From Science to Preservation'  ওয়েব্যাক মেশিনে আর্কাইভকৃত ১ জানুয়ারি ২০১৬ তারিখে, The South Shore Journal, ভলিউম ৩।
4. ↑  স্মিথ এস. এবং মার্ক এস. (২০০৭), 'The cultural impact of a museum in a small community: The Hour Glass of Ogden Dunes  ওয়েব্যাক মেশিনে আর্কাইভকৃত ৩০ নভেম্বর ২০১২ তারিখে', The South Shore Journal, ভলিউম ২।

বহিঃসংযোগ
---------

* যুক্তরাজ্য কাষ্ঠভূমি ট্রাস্ট
* উডল্যান্ড বন্ড  ওয়েব্যাক মেশিনে আর্কাইভকৃত ৬ আগস্ট ২০১৩ তারিখে
শ্রীলঙ্কায় বর্তমানে দেশের দক্ষিণাঞ্চলে পরিষেবা প্রদানকারী ১৫০ কিলোমিটারের (৯৩ মাইল) বেশি এক্সপ্রেসওয়ে রয়েছে। ই০১ এক্সপ্রেসওয়ের (দক্ষিণী এক্সপ্রেসওয়ে) প্রথম পর্যায়টি ২০১১ সালে খোলা হয়। শ্রীলঙ্কার প্রথম এক্সপ্রেসওয়েটি ছিল ৯৯.৩ কিলোমিটার (৫৯.২ মাইল) দীর্ঘ। দক্ষিণী এক্সপ্রেসওয়ের দ্বিতীয় পর্যায়টি ২০১৪ সালে খোলা হয় এবং এটি মাতারা পর্যন্ত প্রসারিত হয়। ২৫.৮ কিলোমিটার (১৬.০ মাইল) দীর্ঘ ই০৩ এক্সপ্রেসওয়ে (কলম্বো-কাতুনায়াকে এক্সপ্রেসওয়ে) ২০১৩ সালে চালু হয় এবং এটি শ্রীলঙ্কার বৃহত্তম শহর কলম্বোকে বান্দরানাইকে আন্তর্জাতিক বিমানবন্দরের সাথে সংযুক্ত করে। আউটার-সার্কুলার এক্সপ্রেসওয়ে নামে পরিচিত সর্বশেষতম এক্সপ্রেসওয়েটি কডুওয়েলা থেকে কোটাওয়া পর্যন্ত বিস্তৃত এবং এই এক্সপ্রেসওয়েটি কলম্বো-মাতারা এক্সপ্রেসওয়ের সাথে কলম্বো-কাতুনায়াকে এক্সপ্রেসওয়ে যুক্ত করে। পথচারী, সাইকেল, মোটরসাইকেল, তিন চাকার গাড়ি এবং ট্র্যাক্টরকে এক্সপ্রেসওয়েতে প্রবেশের অনুমতি নেই। ২০১৯ সালের মধ্যে নেটওয়ার্কটি ৩৫০ কিলোমিটার (২২০ মাইল) প্রসারিত হয়।

আইটিএস (ইন্টেলিজেন্ট ট্রান্সপোর্টেশন সিস্টেম) ব্যবস্থা বর্তমানে স্থাপন করা হচ্ছে। কলম্বো-কাতুনায়েকে এক্সপ্রেসওয়ে ব্যবস্থাটি কার্যকর রয়েছে। দক্ষিণী এক্সপ্রেসওয়েতে ইটিসি ইলেকট্রনিক টোল সংগ্রহ ব্যবস্থাগুলি স্থাপন করা হচ্ছে।

এক্সপ্রেসওয়ে
-------------

| নং | দৈর্ঘ্য (কিমি) | উত্তর প্রান্ত | দক্ষিণ প্রান্ত | সম্পূর্ণ হয়েছে | মন্তব্য |
| --- | --- | --- | --- | --- | --- |
| **ই০১** | ২২২ | **এ৪** - কোটাওয়া, কলম্বো | হাম্বানটোটা | ২০২০ | (কোটাওয়া-গাল) ২০১১ সালে; (গাল-মাতারা) ২০১৪ সালে; (মাতারা-হাম্বানটোটা) ২০২০ সালে। |
| **ই০২** | ২৯.২ | **এ৪** - কোটাওয়া, কলম্বো | কেরওয়ালাপিটিয়া | ২০১৯ | (কোট্টাওয়া-কদুওয়েলা) ২০১৪ সালে; (কাদুওয়েলা-কাদোয়াথা) ২০১৫ সালে; (কদোয়াথা-কেরওয়ালাপিটিয়া) ২০১৯ সালে |
| **ই০৩** | ২৫.৮ | বান্দরানাইকে আন্তর্জাতিক বিমানবন্দর | নতুন কেলানি সেতু, কলম্বো | ২০১৩ | কলম্বো পোর্ট সিটি পর্যন্ত ৫.৩ কিলোমিটার সম্প্রসারণের কাজ চলছে এবং ২০২২ সালের মধ্যে এটি শেষ হবে বলে আশা করা হচ্ছে। ইনগুরুকাদে ও ওড়গোদাওয়াতায় নতুন ইন্টারচেঞ্জ যুক্ত করা হবে। |
| **ই০৪** | ৯৮.৯ | **এ৯** - কাতুগাস্টোটা, ক্যান্ডি | **এ১** - কাদোয়াথা, কলম্বো |  | *নির্মাণাধীন*  - ২০২১ সালে চালু করা হবে। |
| **ই০৬** | ৭১.৮ | **বি০৮৪** - কাহাথুদুয়া, কলম্বো | **এ৪** - পেলামদুল্লা, রতনাপুর |  | *প্রস্তাবিত* |

**অন্যান্য প্রস্তাবিত মহাসড়ক** -
দক্ষিণ এক্সপ্রেসওয়েকে অরুগাম বে পর্যন্ত, উত্তর এক্সপ্রেসওয়েকে জাফনা পর্যন্ত এবং কলম্বো থেকে অ্যাথুরুগরিয়া পর্যন্ত উত্তোলিত মহাসড়ক প্রসারিত করা হয়েছে।

তথ্যসূত্র
---------

1. ↑  "EOM&M Division"। *www.exway.rda.gov.lk* (ইংরেজি ভাষায়)। সংগ্রহের তারিখ ২০১৭-০৫-১৩।

বহিঃসংযোগ
---------
**চীনা উইকিপিডিয়া** (traditional Chinese: 中文維基百科; simplified Chinese: 中文维基百科; pinyin: *Zhōngwén Wéijī Bǎikē*) হচ্ছে উইকিমিডিয়া ফাউন্ডেশন কর্তৃক পরিচালিত চীনা ভাষার আদর্শ সংস্করণ। এর যাত্রা শুরু হয় ১১মে, ২০০১ সনে। বর্তমানে এটিতে ৮৬৮,০০০টি নিবন্ধ এবং ৫০৪,০০০ জন নিবন্ধিত ব্যবহারকারী রয়েছেন।

চীনা উইকিপিডিয়া হচ্ছে ৪র্থ বৃহত অনলাইন বিশ্বকোষ। এর উপরে রয়েছে  হুডং বাইকে (互动百科), বাইডু বাইকে (百度百科) এবং সসো বাইকে (搜搜百科).[]

ইতিহাস
------

চীনা উইকিপিডিয়া অন্যান্য ১২টি ভাষার সাথে  প্রতিষ্ঠিত হয়েছিল ২০০১সনের মে মাসে।শুরুতে চীনা উইকিপিডিয়া চীনা ভাষার চিহ্ন সমর্থন করতো না তাই বিশ্বকোষীয় কোন কন্টেন্ট ছিল না।

অক্টোবর ২০০২ তে প্রথম চীনা পৃষ্ঠা তৈরি করা হয়। একটি সফ্টওয়্যার হালনাগাদ ২৭অক্টোবর ২০০২তে চীনা ইনপুট সমর্থন করে। ডোমেইনটি zh.wikipedia.org হিসেবে সেট করা হয়। ১৭ নভেম্বর ২০০২-এ ব্যবহারকারী 'মাউন্টেন'  *কম্পিউটার সায়েন্স নিবন্ধটিকে* zh:计算机科学 নামে অনুবাদ করেন। এভাবে প্রথম বিশ্বকোষীয় নিবন্ধ তৈরি হয়।

সরল ও ঐতিহ্যবাহী চীনা অক্ষরের বানানগত বৈচিত্র রক্ষা করার জন্য ২০০২ থেকে ২০০৩ পর্যন্ত পর্যায়ক্রমে চীনা উইকিপিডিয়া কমিউনিটি দুটি আলাদা লিখনপদ্ধতিকে সমন্বিত করার সিদ্ধান্ত নেয়। প্রথম স্বয়ংক্রিয় রূপান্তর শুরু হয় ২৩ ডিসেম্বর, ২০০৪-এ মিডিয়াউইকির ১.২ সংস্করণ দ্বারা। হংকং ও সিঙ্গাপুরে ১.৪.২ সংস্করণ গ্রহণ করা হয় যা zh-sg ডিফল্ট থেকে zh-cn, এবং zh-hk ডিফল্ট থেকে zh-tw রূপান্তরের ছক বানাতে ব্যবহৃত হয়।

শুরুর দিনগুলোতে বেশিরভাগ নিবন্ধই ইংরেজি থেকে অনুবাদ করা হতো। প্রথম প্রশাসক নিয়োগ হয় ১৪ জুন, ২০০৩ সনে।

চীনা উইকিপিডিয়া প্রথম পরিচিতি পায় [] চায়না কম্পিউটার শিক্ষা(中国电脑教育报) নামক পত্রিকার ২০ অক্টোবর,২০০৩ সংখ্যার একটি নিবন্ধ প্রকাশের মাধ্যমে। নিবন্ধটি এরূপ ছিল, "I join to write an encyclopedia"(আমি বিশ্বকোষ লিখতে যোগদান করেছি) (我也来写百科全书). ১৬ মে, ২০০৪ সনে উইকিপিডিয়া প্রথম প্রতিবেদন আকারে প্রকাশ করা হয় তাইওয়ানের পত্রিকা *চায়না টাইমে"। এর পর বিভিন্ন পত্রিকা চীনা উইকিপিডিয়া নিয়ে নিবন্ধ ও সংবাদ প্রকাশ করে। বিভিন্ন প্রশাসকের সাক্ষাৎকার নেওয়া হয়।*

সাউথ চায়না মর্নিং পত্রিকার ইভান ঝাই লিখেন যে মেইনল্যান্ড কর্তৃপক্ষ উইকিপিডিয়ার প্রসার রোধ করতে চেয়েছিলেন এবং একটি নতুন প্রজন্ম চীনা উইকিপিডিয়াকে সমৃদ্ধ করতে চেষ্টা করে। ২০১৩ তে ৭,৫০০ জন ব্যবহারকারী সক্রিয় থাকেন যাদের বেশিরভাগই তাইওয়ান ও হংকং এর বাসিন্দা। ৭১৫,০০০ টি নিবন্ধ চীনা উইকিপিডিয়াকে ১২তম বৃহৎ উইকিপিডিয়া বানাতে সাহায্য করে।

তথ্যসূত্র
---------

1. ↑
**শ্রীলঙ্কায় পতিতাবৃত্তি** বেআইনি এবং এর সাথে সম্পর্কিত ক্রিয়াকলাপ যেমন স্যাসিটিং,  সংগ্রহ করা,  এবং পতিতালয়  বেআইনি। পতিতাবৃত্তি, বিশেষ করে অপ্রাপ্তবয়স্কদের পাচারের জন্যও এটি বেআইনি।  কিছু প্রতিবেশী দেশের মতো শ্রীলঙ্কায় পতিতাবৃত্তি এতটা বিস্তৃত নয়।  অনুমান করা হয় যে দেশে ৪০,০০০ পতিতা আছে ("গানিকাওয়া" নামে পরিচিত),   এবং তাদের প্রায় অর্ধেক কলম্বোতে কাজ করে। 

শিশু যৌন পর্যটন   এবং মানব পাচার  শ্রীলঙ্কার সমস্যা।

যৌনকর্মীদের কনডম ব্যবহারে অনীহা রয়েছে কারণ তারা গ্রেপ্তার হলে পতিতাবৃত্তির প্রমাণ হিসাবে ব্যবহার করা যেতে পারে।  ইউএনএইডস পতিতাদের নিরাপদ যৌনতা প্রচারের জন্য একটি কর্মসূচী পরিচালনা করছে।

যৌন পাচার
---------

শ্রীলঙ্কা প্রাথমিকভাবে একটি উৎস, গন্তব্য, এবং কিছু পরিমাণে, যৌন পাচারের শিকার নারী ও শিশুদের জন্য একটি ট্রানজিট দেশ। কিছু শ্রীলঙ্কান নারী সাইপ্রাস, মালদ্বীপ, মালয়েশিয়া, সিঙ্গাপুর, থাইল্যান্ড এবং অন্যত্র জোরপূর্বক পতিতাবৃত্তির শিকার হয়। দেশের অভ্যন্তরে, পতিতালয়ে নারী ও শিশু যৌন পাচারের শিকার হয়। শিশু যৌন পর্যটনের জন্য উপকূলীয় অঞ্চলে বাণিজ্যিক যৌনতায় মেয়েদের চেয়ে ছেলেদের শোষিত হওয়ার সম্ভাবনা বেশি। সাম্প্রতিক বছরগুলিতে, শ্রীলঙ্কায় অন্যান্য এশীয় এবং মধ্য এশিয়ার দেশ থেকে অল্প সংখ্যক নারী জোরপূর্বক পতিতাবৃত্তির শিকার হয়েছেন। পুলিশ পতিতালয় পরিচালনার অনুমতি দেওয়ার জন্য ঘুষ গ্রহণ করে বলে জানা গেছে, যার মধ্যে কিছু পাচারের শিকারদের শোষণ করে। সাব-এজেন্টরা শ্রীলঙ্কানদের বিদেশে ভ্রমণের সুবিধার্থে জাল ভ্রমণ নথি সংগ্রহের জন্য কর্মকর্তাদের সাথে যোগসাজশ করে। 

মার্কিন যুক্তরাষ্ট্রের স্টেট ডিপার্টমেন্ট অব স্টেট অফিস টু মনিটর অ্যান্ড কমব্যাট ট্রাফিকিং ইন পার্সন শ্রীলঙ্কাকে 'টায়ার ২' দেশ হিসেবে স্থান দিয়েছে।

গ্রন্থপঞ্জি
-----------

শ্রীলঙ্কায় যৌনকর্মীদের একটি গবেষণা; আচরণগত গবেষণায় জনস্বাস্থ্য পদ্ধতি ব্যবহার করার একটি উদাহরণ, জিলান প্রেস, ইউএসএ (2007) –আইএসবিএন ৯৭৮-০৯৭৯৩৬২৪০৮

তথ্যসূত্র
---------

1. ↑  "Chapter 32 Vagrants" (পিডিএফ)। University of Minnesota Human Rights Library। সংগ্রহের তারিখ ২৯ নভেম্বর ২০১৭।
2. 1 2  "Chapter 19 Penal Code" (পিডিএফ)। University of Minnesota Human Rights Library। সংগ্রহের তারিখ ২৯ নভেম্বর ২০১৭।
3. ↑  "Chapter 42 Brothels" (পিডিএফ)। *Commonwealth Legal Information Institute*। সংগ্রহের তারিখ ২৯ নভেম্বর ২০১৭।
4. 1 2  "Sun-Surf-Sex Tourism"। *South Asian Magazine for Action and Reflection*। ২০১২। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৭।
5. ↑  Ariyawansha, Niranjala (১৭ জুন ২০১৭)। "Prostitution"। *Sunday Leader*। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৭।
6. 1 2  Thilakarathna, Kusumanjalee; Adittiya, Shailendree W (২৫ জুলাই ২০১৫)। "I am a Sex Worker"। *Nation*। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৭।
7. 1 2  "notorious Activity under the Maradanas Bridge" (পিডিএফ)। *Sunday Leader*। ৮ জানুয়ারি ২০১৭। ১ ডিসেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ নভেম্বর ২০১৭।
8. ↑  "Child-sex tourism ruins Sri Lanka's image"। *Daily News*। ১ আগস্ট ২০১৬। সংগ্রহের তারিখ ২৯ নভেম্বর ২০১৭।
9. ↑  "Sri Lanka 2017 Trafficking in Persons Report"। US Department of State। ৩ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৭।
*একই নামের অন্যান্য ব্যক্তিবর্গের জন্য দেখুন আবদুল হক।*
**মৌলভী আবদুল হক** (উর্দু: **مولوی عبد الحق**‎‎) ছিলেন একজন পণ্ডিত এবং ভাষাতত্ত্ববিদ। তিনি​*বাবা ই উর্দু* (উর্দু: **بابائے اردو**‎‎) বা উর্দুর জনক নামেও পরিচিত ছিলেন। তিনি উর্দুকে পাকিস্তানের জাতীয় ভাষা হিসাবে নির্ধারণ করার পক্ষে ছিলেন।

প্ররম্ভিক জীবন
--------------

শিক্ষা এবং রাজনৈতিক কার্যক্রম
-----------------------------

পাকিস্তানে অবস্থান
------------------

মৃত্যু
------

উর্দুর জনক(বাবা-ই-উর্দু)
------------------------

উর্দু সাহিত্যের বিকাশ এবং উন্নয়নের ক্ষেত্রে তার অবদানের জন্য তাকে আনুষ্ঠানিকভাবে *উর্দুর জনক* বা *বাবা-ই-উর্দু* বলা হয়। তার উল্লেখযোগ্য কাজগুলোর মধ্যে রয়েছে *ইংরেজি-উর্দু অভিধান, চাদ হ্যাম আসার, মাক্তবাত, মুকাদ্দিমাত, তাওকিদা, কায়ই-ই-উর্দু, দেবাচা দাসতান রানি কিতকি* ইত্যদি। আঞ্জুমান তারিকাহ্‌-ই-উর্দু পাকিস্তানের বুদ্ধিজীবীদের একটি অন্যতম গুরুত্বপূর্ণ সংস্থা। পাকিস্তানের বিভিন্ন বুদ্ধিজীবী, শিক্ষাবিদ এবং পন্ডিতরা এই প্রতিষ্ঠানের সাথে যুক্ত আছেন। পাকিস্তানের মুসলমানদের জন্য একটি অন্যন্য ভাষা উর্দুর প্রতিষ্ঠান এবং মুসলিম ঐতিহ্য ও নিদর্শনের উন্নয়নের লক্ষে কাজ করার জন্য এই প্রতিষ্ঠানের পক্ষ থেকে আবদুল হককে সম্মনিত করা হয়।

উর্দু সাহিত্যতে তার বিশেষ অবদানের জন্য পাকিস্তান ডাকবিভাগ ১৬ আগস্ট ২০০৪ সালে একটি স্মারক ডাকটিকিট প্রকাশ করে।

উর্দু বিশ্ববিদ্যালয় স্থাপন
---------------------------

আরও দেখুন
---------

* বাবা-ই-উর্দু
* বাবা-ই-উর্দু সড়ক

তথ্যসূত্র
---------

1. ↑  "Baba-e-Urdu: Maulvi Abdul Haq"। ৮ মে ২০০৮ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১১।
2. ↑  M Ayub Khan (1961). Speeches and Statements. Pakistan Publications.
**নীহারবালা** (১৮৯৮ – ৭ মার্চ ১৯৫৪) বাংলা রঙ্গমঞ্চের নৃত্যগীতে সুদক্ষা খ্যাতনাম্নী অভিনেত্রী।

জন্ম ও প্রারম্ভিক জীবন
----------------------

নীহারবালার জন্ম ১৮৯৮ খ্রিস্টাব্দে। পিতা কিশোরী মোহন সরকার ও মাতা নীরদা। মাতার কাছেই তার শিক্ষা আর বেড়ে ওঠা এবং মাত্র নয় বৎসর বয়সেই তার রঙ্গমঞ্চে প্রবেশ। তবে নৃত্য ও সঙ্গীতে  প্রশিক্ষণের জন্য কিছুদিন মঞ্চ ত্যাগ করেন। সঙ্গীতের শিক্ষা নেন গৌরীশঙ্কর মিশ্র'র কাছে। নৃত্য ও সঙ্গীতে তালিম নেওয়ার পর পুনরায়  ১৯১৭ খ্রিস্টাব্দে রঙ্গমঞ্চে যোগ দেন।

অভিনয় জীবন
-----------

১৯২১ খ্রিস্টাব্দ হতে তিনি দীর্ঘদিন  স্টার থিয়েটারে অভিনয় করেন। স্ত্রী-চরিত্র অভিনয়ে একদিকে নাট্যসম্রাজ্ঞী তারাসুন্দরী ও অন্যদিকে লাস্যময়ী নীহারবালা সেসময় স্টারের প্রধান আকর্ষণ ছিলেন। ১৯২৩ খ্রিস্টাব্দে "কর্ণার্জুন" নাটকে 'নিয়তি' র ভূমিকায় অভিনয় করে প্রথম খ্যাতি লাভ করেন। নাটকটি সেসময় দু-শো রজনী অভিনীত হয়েছিল। রবীন্দ্রনাথ ঠাকুর "চিরকুমার সভা" নাটকে 'নীরবালা'র ভূমিকায় তার  অভিনয় দেখেন। নাটকে সঠিকভাবে তার নাট্যগীতির প্রয়োগের দক্ষতা কবিকে মুগ্ধ করে ও তিনি কবির প্রশংসা কুড়ান। এরপর গ্রামোফোন কোম্পানি তার অনেক গান রেকর্ড করে। রেকর্ডে প্রকাশিত উল্লেখযোগ্য গানগুলি হল-

* 'কালপ্রবাহ চলে ধীরে'
* 'আমি কখন ভাঙি কখন গড়ি'
* 'প্রাণহীনা পুতুল সমান'

১৯২৫ খ্রিস্টাব্দে স্টার থিয়েটার গোষ্ঠীর সঙ্গে বর্মায় যান। সেখানে  "কর্ণার্জুন" ও "ইরাণের রানী" দুটি নাটকে অভিনয় করেন। তিন দশকের অভিনয় জীবনে বহু নাটকে অভিনয় করেছেন। উল্লেখযোগ্য নাটক গুলি হল-

* *রাখিবন্ধন*
* *ছিন্নহার*
* *অপ্সরা*
* 'সধবার একদশী
* *মুক্তির ডাক*
* *জয়দেব*
* *চণ্ডীদাস*
* *প্রফুল্ল*
* *বন্দিনী*
* *রূপকুমারী*
* *বিবাহ বিভ্রাট*
* *মৃণালিনী*
* *কপালকুণ্ডলা*
* *নাহের* ( বন্দিনীর ভূমিকায়)
* *সুদত্তা* (ঋষির মেয়ে ভূমিকায়)
* *রামী*
* *চন্দনা*
* *আলেয়া* প্রভৃতি

১৯৩১ খ্রিস্টাব্দে প্রতিষ্ঠিত নাট্য নিকেতনের (বর্তমানে বিশ্বরূপা ) সঙ্গেও যুক্ত হয়েছিলেন। মিনার্ভা থিয়েটারে তিনি কয়েকটি নাটকে সখীদের নৃত্য শেখান।
স্বল্প দৈর্ঘ্যের চলচ্চিত্র "চন্দ্রশেখর" অভিনয় করে চলচ্চিত্র জগতে প্রবেশ করেন। এখানে তার সহঅভিনেতা ছিলেন নট ও নাট্যকার  অপরেশচন্দ্র মুখোপাধ্যায়। যে সমস্ত চলচ্চিত্রে বিভিন্ন ভূমিকায়  তাকে অভিনয় দেখা গিয়েছে সেগুলি হল -

* 'মিশর রানী' (১৯২৪) (সহ অভিনেত্রী)
* 'কেলোর কীর্তি' (১৯২৮)
* 'দেবদাস' (১৯২৮)
* 'প্রহ্লাদ' (১৯৩১) (নর্তকী)
* 'চাঁদ সদাগর' (১৯৩৪) (নেতা ধোপানি)
* 'বিদ্যাসুন্দর' (১৯৩৫) (মালিনী)
* 'সেলিমা' (১৯৩৫) (হিন্দি)
* 'আবর্তন' (১৯৩৬)

১৯৪৪ খ্রিস্টাব্দে তিনি দক্ষিণ ভারত ভ্রমণে পুদুচেরি যান। তারপর থেকে তিনি সেখানকার অরবিন্দ আশ্রমের নিয়মিত দর্শনার্থী হয়ে যান।

অবসরকালীন জীবন ও জীবনাবসান
--------------------------

১৯৫০ খ্রিস্টাব্দে অভিনয়জগৎ থেকে অবসর নিয়ে শ্রীঅরবিন্দের পণ্ডিচেরি আশ্রমের বাসিন্দা হন এবং সেখানকার সাংস্কৃতিক অনুষ্ঠানে অংশ নিতে থাকেন। ১৯৫৪ খ্রিস্টাব্দে ৭ ই মার্চ হৃদরোগে আক্রান্ত হয়ে তিনি পরলোক গমন করেন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬,  পৃষ্ঠা ৩৭৪, আইএসবিএন ৯৭৮-৮১-৭৯৫৫-২৯২-৬
2. ↑  "নীহারবালা জীবনী (ইংরাজীতে)"। সংগ্রহের তারিখ ২০২১-০৩-০৬।
**বিওপার্কো দি রোমা** ইতালির রাজধানী রোমের একটি প্রাচীন এস্টেট ভিয়া বোর্হেসেতে অবস্থিত একটি বিখ্যাত চিড়িয়াখানা ও জৈবউদ্যান। এর মোট আয়তন ১৭-হেক্টর (৪২ একর)। চিড়িয়াখানাটিতে বর্তমানে ২২২ প্রজাতির ১,১১৪টি প্রাণী প্রদর্শিত হচ্ছে।

ইতিহাস
------

বিরল ও দুর্লভ বিদেশী জন্তুজানোয়ার প্রদর্শনের উদ্দেশ্যে ১৯০৮ সালে চিড়িখানাটির কার্যক্রম চালু হয়। সে যুগে অধিকাংশ চিড়িয়াাখানা প্রতিষ্ঠার উদ্দেশ্য ছিল বৈজ্ঞানিক গবেষণা। কিন্তু এই চিড়িয়াখানাটি জনগণকে নির্ভেজাল বিনোদন দেওয়ার উদ্দেশ্যে প্রতিষ্ঠিত হয়। শুরুতে ভিয়া বোর্হেস এস্টেটের উত্তর প্রান্তে মোট ১২ হেক্টর (৩০ একর) জায়গা নিয়ে চিড়িয়াখানাটি প্রতিষ্ঠা পায়। ১৯১১ সালের ৫ জানুয়ারি এটি জনসাধারণের জন্য উন্মুক্ত করে দেওয়া হয়।

চিড়িয়াখানাটির নকশা করেন বিখ্যাত চিড়িয়াখানা-নকশাবিদ কার্ল হেগেনবেক। তিনি নিজেও হামবুর্গে একটি চিড়িয়াখানা পরিচালনা করতেন এবং এই চিড়িয়াখানাটি সেই হামবুর্গের চিড়িয়াখানার অদলে নির্মাণ করা হয়। গরাদওয়ালা খাঁচার বদলে পরিখার মাধ্যমে জন্তুজানোয়ার আটকে রাখার ব্যবস্থা করা হয়। এছাড়া পর্যাপ্ত পরিমাণে সবুজ প্রাকৃৃতিক পরিবেশ সৃষ্টির সুযোগ রাখা হয়।

অতিমাত্রায় পশুপাখি সংগ্রহেরর ফলে চিড়িখানাটিতে পর্যাপ্ত জায়গার অভাব দেখা দেয়। বেশ কয়েকবার চিড়িয়াখানার সীমানা বৃদ্ধি করা হয় এবং ১৯২৬ সালে পার্শ্ববর্তী রেড ডিয়ার পার্কের কিছু জমি অধিগ্রহণ করা হয়। ১৯৩৩ সালে স্থপতি রাফায়েল দি ভিকো অধিগৃহীত জমিতে তার কাজ শুরু করেন। তার সৃষ্টির মধ্যে একটি বড় পাখিশালা ও রেপটাইল হাউজ উল্লেখযোগ্য। ১৯৩৫ সালে এ দু'টি প্রদর্শনীর জন্য খুলে দেওয়া হয়।

### দ্বিতীয় বিশ্বযুদ্ধের পরবর্তী অবস্থা

যুদ্ধে চিড়িয়াখানাটির বেশ বড় রকমের ক্ষতি হয়। ১৯৭০ সালে নাজুক পরিস্থিতির কারণে রেপটাইল হাউজটি বন্ধ করে দিতে হয়। ১৯৮৩ সালে তা আবার সংস্কার করে খুলে দেওয়া হয়।

তথ্যসূত্র
---------

1. ↑  
"History"। *giardinozoologicodiroma.it*। Giardino Zoologico di Roma। সংগ্রহের তারিখ ১৮ সেপ্টেম্বর ২০১১।
2. 1 2  "1911-2011: 100 years of history"। *bioparco.it*। Bioparco Di Roma। ২৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১১।
3. ↑  "I dossier del Touring Club Italiano: 2009" (পিডিএফ)। *touring.it*। Touring Club Italiano। পৃষ্ঠা 4। ২২ সেপ্টেম্বর ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ নভেম্বর ২০১১।

বহিঃসংযোগ
---------

* 

উইকিমিডিয়া কমন্সে **বায়োপার্কো** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট
**সিজমা**  তুরস্ক এর কোনিয়া প্রদেশের একটি শহর।

অবস্থান
-------

সিজমা বৃহত্তর কানায় Selçuklu দ্বিতীয় স্তরের পৌরসভা একটি শহর। এই শহরের অবস্থান ৩৮°০৫′ উত্তর ৩২°২৪′ পূর্ব﻿ / ﻿৩৮.০৮৩° উত্তর ৩২.৪০০° পূর্ব﻿ / 38.083; 32.400 । এটি আফিয়ন থেকে কোনাকে সংযোগকারী প্রধান সড়কের কিছু কিলোমিটার পশ্চিমে অবস্থিত। কোনার মহাসড়কের দূরত্ব প্রায় ২৫ কিমি (১৬ মা). ২০১১ সালের জনসংখ্যা হিসাব অনুযায়ী এখানের জনসংখ্যা ২১৫৩ জন ।

ইতিহাস
------

এখানে আশেপাশে  হিটেটিস এবং রোমান সাম্রাজ্যের ধ্বংসাবশেষ আছে । কিন্তু এই শহরটিকে মধ্য যুগে ইয়োরুকসের একটি দল (ভ্রাম্যমাণ ওঘুজ তুর্কি) দ্বারা প্রতিষ্ঠিত হয়েছিল। প্রথম এই শহরের নাম ছিল সিজেমিন; কিন্তু পরে, এটি সংক্ষিপ্ত নাম সিজমা হিসাবে পরিচিত হয় ।

অর্থনীতি
--------

সিজমায় একটি পরিত্যক্ত পারদ খনি আছে , এটির আকরিক গ্রেড ০.৬ থেকে ১% ।  এটিই এই শহরে একসময় প্রধান অর্থনৈতিক কার্যক্রম ছিল। এর ফলে এক সময়ের কার্পেট বয়ন শিল্পও হ্রাস পায় । বর্তমানে, এই শহরের প্রধান অর্থনৈতিক কর্মকাণ্ড হচ্ছে কৃষিকাজ (শস্য) এবং পশুপালন করা ।

তথ্যসূত্র
---------

1. ↑  "Statistical Institute page"। ২৭ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০১৭।
2. ↑  "সংরক্ষণাগারভুক্ত অনুলিপি"। ২৫ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০১৭।  Mayor’s page (তুর্কি)
3. ↑  "সংরক্ষণাগারভুক্ত অনুলিপি" (পিডিএফ)। ১৭ জুলাই ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ নভেম্বর ২০১৭।  Report (তুর্কি)
বিভিন্ন ত্রুটিসীমার লেখচিত্র
**ত্রুটিসীমা** পরিসংখ্যানের একটি পরিভাষা যেখানে কোনো জরিপের ফলাফলের অনাকাঙ্ক্ষিত উদাহরণত্রুটিকে প্রকাশ করা হয়। ত্রুটিসীমা যত বেশি হবে, কোনো একটি জনগোষ্ঠীর উপর করা জরিপের ফলাফলকে কোনো একটি ভোটের মাধ্যমে প্রকাশ করতে পারার সক্ষমতা তত কম হবে। ত্রুটিসীমা ধনাত্বক হবে যখন পুরো জনসংখ্যার উদাহরণ অসম্পূর্ণ হবে এবং পরিমাপটির ভেদাঙ্ক ধনাত্বক হবে, এবং তখন বলা হয় পরিমাপটি ভেদনশীল।

ত্রুটিসীমা পরিভাষাটি জরিপের বাইরেও পরিমাপকৃত বস্তুর পর্যবেক্ষণত্রুটি বোঝাতে ব্যবহার করা হয়।

ধারণা
-----

আদর্শ বিচ্যুতি এবং আদর্শ ত্রুটি
-------------------------------

ভিন্ন ভিন্ন আকাঙ্ক্ষিত স্তরে সর্বোচ্চ ত্রুটিসীমা
------------------------------------------------

নির্দিষ্ট ও বিশেষ ত্রুটিসীমা
----------------------------

যদি কোনো জরিপের বিভিন্ন শতকরা ফলাফল(উদাহরণস্বরূপ, যদি জরিপটি একটি বহুনির্বাচনী আচরণ পরিমাপ করে), যে ফলাফলটির ফলাফল ৫০ শতাংশের কাছাকাছি হবে তার ত্রুটিসীমা হবে সবচেয়ে বেশি। সাধারণত, এই সংখ্যাটিকেই সমগ্র জরিপের ত্রুটিসীমা হিসেবে দেখানো হয়।

শতকরা মানসমূহের তুলনা
---------------------

সসীম জনসংখ্যার প্রভাব
---------------------

আরো দেখুন
---------

নোট
---

উদ্ধৃতিসমূহ
-----------

তথ্যসূত্র
---------
**সুধীরনাথ সান্যাল** (ইংরেজি: Sudhirnath Sanyal) ( ২১ এপ্রিল , ১৯০০ - ১০ জুন, ১৯৯৩), বিশিষ্ট বাঙালি বিজ্ঞানী ও চিকিৎসক। তিনি শুধু একজন চিকিৎসক ছিলেন না, তিনি ছিলেন একজন বিজ্ঞানসাধক। জন্মনিয়ন্ত্রণের পাশাপাশি ক্যানসার রোগ নিয়ে বৃদ্ধ বয়স পর্যন্ত কাজ করেছেন।

জন্ম ও প্রারম্ভিক জীবন
----------------------

সুধীরনাথ সান্যালের জন্ম বেঙ্গল প্রেসিডেন্সির কলকাতা শহরের ঘোষপাড়ায় অত্যন্ত দরিদ্র পরিবারে। পিতা বৈকুন্ঠনাথ সান্যাল ছিলেন  স্বামী বিবেকানন্দর সতীর্থ, শ্রীরামকৃষ্ণদেবের গৃহী শিষ্য। দারিদ্র্য সত্ত্বেও নিজের চেষ্টায় ও মেধায় ডাক্তারী পরীক্ষায় উত্তীর্ণ হন। গোটা ছাত্রজীবনে ২৯ টাকা এক আনা দামের একটিমাত্র ডাক্তারী বই (গ্রে'জ অ্যানাটমি) কিনেছিলেন। ডাক্তারীর সাথে তিনি বিজ্ঞানের স্নাতক হন।

কর্মজীবন
--------

ডাক্তারী পাশের পর ১৯২৮ খ্রিস্টাব্দে তিনি ও তার তিন বন্ধু ডা. দেবপ্রসাদ মিত্র, ডা. নলিনীবিহারী গুপ্ত, ডা. নারায়ণ রায় মিলে 'ক্যালকাটা ব্যাকট্রোলজিক্যাল ল্যাবরেটরি' গঠন করেন। তিনি এই গবেষণাগার থেকে ১৯৪৯ খ্রিস্টাব্দে মটর ডাল থেকে জন্ম নিরোধক বড়ি তৈরি করেন। গবেষণার কাজে অর্থের প্রয়োজনে নিজের ক্যামেরা ও অরগ্যানটি বিক্রি করতে হয়। ১৯৫০ খ্রিস্টাব্দেই তিনি "সান্যালস্ পিল" নামে অতি সামান্য মূল্যের 'ওরাল কন্ট্রাসেপটিভ বা গর্ভনিরোধক বড়ি বাজারে ছাড়েন। দেশে-বিদেশে তার প্রেরিত বড়িটি সেসময় চিকিৎসা জগতে সাড়া ফেলেছিল। এই বড়ি প্রস্তুত করায় কাঙ্ক্ষিত ফললাভ হলেও, তার আর্থিক লাভ তেমন হয়নি। আমেরিকার বিখ্যাত ডুপন্ট কোম্পানি 'সান্যালস্ পিল' পেটেন্ট করতে চাইলে তিনি রাজি হননি। তার ভাষায় -

>  "কোনদিন ভাবিনি ওষুধ বেচে ধনী হব। ঠাকুর ও মা চাইতেন না ডাক্তাররা রোগী দেখে পয়সা নিক। তাই আর পারিনি।"
> 
> 
> 

তার দুইটি বিখ্যাত মিক্সচার ছিল, একটি পেটের, অন্যটি সর্দি-কাশির। ডাক্তার ডা. বিধানচন্দ্র রায় রোগী পাঠাতেন ওই মিক্সচারের জন্য। 

'স্যাটারডে ইভিনিং পোস্ট', 'নিউইয়র্ক টাইমস' সহ বিদেশের অনেক পত্রিকায় তাঁকে নিয়ে বহু গবেষণামূলক প্রবন্ধ লেখা হয়েছে। ১৯৬০ খ্রিস্টাব্দে কলকাতার ক্যালকাটা স্কুল অফ ট্রপিক্যাল মেডিসিন  তাঁকে "মিন্টো গোল্ড মেডেল" দ্বারা বিজ্ঞানীর সম্মান প্রদান করে। কিন্তু বাস্তবে নামকরা বাণিজ্যিক সংস্থাগুলির প্রচারের চোখ-ধাঁধানো আলোয় সাদামাটা "সান্যালস্ পিল" জনমানস থেকে হারিয়ে গেল। জন্মনিয়ন্ত্রণের পাশাপাশি ক্যানসার রোগ নিয়েও তিনি বৃদ্ধ বয়সে গবেষণা চালিয়ে গেছেন।
বিশ্ব বিখ্যাত জীববিজ্ঞানী স্যার জে বি এস হ্যালডেন ক্যানসারে আক্রান্ত হয়ে তার চিকিৎসাধীনে এসেছিলেন। তিনি নিজের তৈরি ওষুধ দিয়ে প্রতি শনিবার ভুবনেশ্বর গিয়ে তার চিকিৎসা করতেন। স্যার হ্যালডেন মোটের উপর তার দেহ ডাক্তার সুধীরনাথের হাতে তুলে দিয়েছিলেন এক্সপ্রেরিমেন্ট করার জন্য। তিনি লিখে গিয়েছিলেন, মৃত্যুর পর তার দেহ যেন ক্যানসার রিসার্চ সেন্টারে দেওয়া হয় এবং তার ফলাফল যেন ডাক্তার সান্যালকে জানানো হয়। সুধীরনাথের কাছে ধর্মের অপর নাম ছিল সেবা। তিনি নিয়মিত বিনামূল্যে রোগী দেখতেন। ব্যাকট্রোলজিক্যাল ল্যাবরেটরির একচিলতে ঘরই ছিল অকৃতদার চিকিৎসা বিজ্ঞানীর স্থায়ী ঠিকানা।

জীবনাবসান
---------

সুধীরনাথ সান্যাল ১৯৯৩ খ্রিস্টাব্দের ১০ ই জুন প্রয়াত হন।

তথ্যসূত্র
---------

1. ↑  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৪৪৪, আইএসবিএন ৯৭৮-৮১-৭৯৫৫-২৯২-৬
2. 1 2  চলচ্চিত্র পরিচালক তপন সিংহ রচিত আত্মজীবনী "মনে পড়ে" আনন্দ পাবলিশার্স কলকাতা প্রকাশিত, জানুয়ারি, ১৯৯৫ পৃষ্ঠা ৯২,৯৩
**পাঞ্জাবী তন্দুর**(গুরুমুখী লিপি:ਤੰਦੂਰ; Shahmukhi:تندور) হল একপ্রকারের মাটির উনুন যা ব্যবহার করা হয় পাঞ্জাবী খাবার বানানোর ক্ষেত্রে। পাঞ্জাব এলাকার ঘরে ঘরে রুটি এবং নান তৈরীর প্রথাগত পদ্ধতি হল তন্দুর উনুন এর ব্যবহার।
পাঞ্জাবের মফস্বল অঞ্চলে তন্দুর উনুন সাধারণ ভাবে প্রচলিত। এই উনুন বিভিন্ন রান্নার ক্ষেত্রেও ব্যবহার করা হয় যেমন-তন্দুর-চিকেন।

মাটির উনুন

নক্সা
-----

পাঞ্জাবী তন্দুর মাটির তৈরী উনুন যার আকৃতি অনেকটা ঘণ্টার মতো, মাটিতে বসানো এবং কাঠ-কয়লা দিয়ে জ্বালানো হয়। এই উনুনে তাপমাত্রা উৎপন্ন প্রায় ৪৮০ডিগ্রী।
আবার এই উনুন মাটির উপরেও বসানো যায়। সিন্ধু উপত্যকা অঞ্চলে পাঞ্জাবী তন্দুর এর মতো সাদৃশ্যপূর্ন উনুন আবিষ্কৃত হয়েছে। যাইহোক, পাঞ্জাবী তন্দুরের ব্যবহার, অবিভক্ত পাঞ্জাবে পাঞ্জাবী রান্নার সাথে সম্পর্কিত।

ব্যবহার
-------

পাঞ্জাবীরা প্রথাগত ভাবে পাঞ্জাবী তন্দুর ব্যবহার করত রুটি এবং বিভিন্ন ধরনের মাংসের পদ রান্নার জন্য। এই উনুনের ব্যবহার পাঞ্জাব সংস্কৃতির সাথে ওতপ্রোত ভাবে জড়িত যা পাঞ্জাবী লোকগীতির অংশ। ১৯৪৭ সালে পাঞ্জাব বিভাগের পর, এই উনুন ভারতের অন্যান্য অংশের জনপ্রিয় হয়েছে। পাঞ্জাবীরা পশ্চিম পাঞ্জাব থেকে যখন দিল্লীতে পূনঃর্বাসিত হয়, সেখানেও তারা এই পাঞ্জাবী তন্দুরের ঐতিহ্য বহন করেন।

পাঞ্জাবী তন্দুর উনুন এবং পাঞ্জাবী ভাটি উনুনের পার্থক্য
------------------------------------------------------

পাঞ্জাবী তন্দুর উনুন এবং পাঞ্জাবী ভাটি উনুনের মধ্যে পার্থক্য দেখা যায়। পাঞ্জাবী ভাটি উনুন, যা ইট এবং কাদা মাটি দিয়ে তৈরী এবং একদিক খোলা থাকে। পাঞ্জাবী ভাটিগুলির উপর দিকে একটি ধাতব ঢাকনা দিয়ে বন্ধ করা থাকে এবং একটি চোঙ থাকে, তা দিয়ে ধূয়ো বেরিয়ে যায়।
ভাটিগুলির মাথা কাদামাটি দিয়ে সম্পূর্ণ বন্ধ করা দেওয়া হলে(এই ধরনের উনুন বিপুল পরিমানে রাজস্থানে ব্যবহার করা হয়) সেই ধরনের উনুনকে ভাট্টি বলে এবং এইগুলি মূলতঃ বেশি রান্নার জন্য ব্যবহার করা হয়।

তথ্যসূত্র
---------

1. 1 2 3 4  Alop ho riha Punjabi virsa byHarkesh Singh Kehal Pub Lokgeet Parkashan আইএসবিএন ৮১-৭১৪২-৮৬৯-X
2. ↑  Pind Diyan Gallian PTC Channel - Bilga (Jalandhar) which are also known as tadoors in Punjabi.
3. ↑  "সংরক্ষণাগারভুক্ত অনুলিপি"। ১৪ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১৬।
4. ↑  Vahrehvah
5. ↑  Punjabi tandoor in Amritsar
6. ↑  Pop's Mops and Sops - Barbecue and Sauces from Around the World By "B" "B" Quester
7. ↑   The Rough Guide to Rajasthan, Delhi and Agra By Daniel Jacobs, Gavin Thomas
8. ↑  "What is Mughalai Cuisine?"। ১০ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১৬।
9. ↑  New York Times STEVEN RAICHLEN 10 05 2011
10. ↑  The Hindu Mohammed Iqbal 14 10 2012
**ড. ভেরা আলেকজান্দ্রাভনা নোভিকোভা**  (১৬ ফেব্রুয়ারি ১৯১৮ - ১০ এপ্রিল ১৯৭২) ছিলেন একজন বাংলা ভাষা ও সাহিত্য বিশেষজ্ঞ রুশ অধ্যাপিকা।

সংক্ষিপ্ত জীবনী
---------------

ভেরা আলেকজান্দ্রাভনা নোভিকোভার জন্ম তৎকালীন  সোভিয়েত ইউনিয়নের বর্তমানে  রাশিয়ার মস্কো শহরে। তিনি ১৯৩৫ খ্রিস্টাব্দে বিদ্যালয়ের পাঠ শেষ করে লেলিগ্রাদ বিশ্ববিদ্যালয়ে প্রাচ্য বিষয়ে পড়াশোনার করে স্নাতকোত্তর ডিগ্রি লাভ করেন। তিনি বাংলা শিখেছিলেন অধ্যাপক দাউদ আলি (প্রমথনাথ দত্ত)-র কাছে। তিনি বাংলা সাহিত্যসম্রাট বঙ্কিমচন্দ্র চট্টোপাধ্যায়ের জীবন ও সাহিত্যের উপর গবেষণা করেন সেখানকার প্রখ্যাত ভারততত্ত্ববিদ আলেকসিয়েই পেত্রোভিক বারান্নিকফের অধীনে এবং ১৯৫৩ খ্রিস্টাব্দে পিএইচডি ডিগ্রি লাভ করেন। 
ড. নোভিকোভা ১৯৫২ খ্রিস্টাব্দ হতে আমৃত্যু লেলিনগ্রাদ বিশ্ববিদ্যালয়ে ভারতীয় ভাষা বিভাগের প্রধান ছিলেন এবং বাংলা ভাষা ও সাহিত্য-বিষয়ে অধ্যাপনা করতেন। ১৯৫৬ খ্রিস্টাব্দে তিনি গবেষণা ও প্রশিক্ষণ লাভের জন্য কলকাতায় আসেন। রুশ ভাষায় রচিত তাঁর উল্লেখযোগ্য গ্রন্থ হল -

* ঊনবিংশ শতকের বাংলা গদ্য সমকলন
* বঙ্কিমচন্দ্র চট্টোপাধ্যায়: জীবন ও সাহিত্যকর্ম

তিনি রুশ ভাষায় রবীন্দ্র রচনাবলীর সম্পাদনা করেছেন।

সম্মাননা
--------

১৯৭০ খ্রিস্টাব্দে ভেরা আলেজান্দ্রাভনা নোভিকোভা বঙ্কিমচন্দ্র - হিজ লাইফ অ্যান্ড ক্রিয়েশনস তথা (বঙ্কিমচর্চা) গ্রন্থটির জন্য পশ্চিমবঙ্গ সরকারের রবীন্দ্র পুরস্কার লাভ করেন। এছাড়াও তিনি সোভিয়েত সরকার কাঠ থেকেও পদক দ্বারা সম্মানিত হন।

জীবনাবসান
---------

ভেরা আলেকজান্দ্রাভনা নোভিকোভা কর্মরত অবস্থায় মস্কো-লেলিনগ্রাদে এক ট্রেন দুর্ঘটনায় ১৯৭২ খ্রিস্টাব্দের ১০ই এপ্রিল প্রয়াত হন।

তথ্যসূত্র
---------

1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৫১৭, আইএসবিএন ৯৭৮-৮১-৭৯৫৫-১৩৫-৬

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* জার্মানি
* পোল্যান্ড

 |
সুনীল অর্থনীতি
**সুনীল অর্থনীতি** বা Blue Economy অর্থনীতির এমন একটি বিষয় যেখানে একটি দেশের সামুদ্রিক পরিবেশ কিংবা সামুদ্রিক সম্পদের সুষ্ঠ ব্যবহার ও রক্ষণাবেক্ষন নিয়ে আলোচনা করা হয়।

সুনীল অর্থনীতি বা ব্লু-ইকোনমি হচ্ছে সমুদ্রের সম্পদনির্ভর অর্থনীতি।  সমুদ্রের বিশাল জলরাশি ও এর তলদেশের বিভিন্ন প্রকার সম্পদকে কাজে লাগানোর অর্থনীতি। অর্থাৎ, সমুদ্র থেকে আহরণকৃত যে কোন সম্পদ দেশের অর্থনীতিতে যুক্ত হয়, তাই ব্লু -ইকোনমির বা সুনীল অর্থনীতির পর্যায়ে পড়বে। 

সমুদ্র পৃথিবীর অন্যতম মূল্যবান প্রাকৃতিক সম্পদ। সমুদ্র, মাছ এবং মত্স্য সম্পদের মাধ্যমে খাবার চাহিদা মেটায়, মানুষ এবং পন্য পরিবহনের মাধ্যম হিসেবে ব্যবহূত হয়। এছাড়াও সমুদ্র নানা ধরনের প্রাকৃতিক খনিজ সম্পদ যেমন বালি, লবণ, কবাল্ট, গ্রাভেল, এবং কপার ইত্যাদির আধার হিসেবে ব্যবহূত হয় এবং তেল ও গ্যাস আহরণ ক্ষেত্র হিসেবে সমুদ্র প্রয়োজন হয়। এসব উপাদান সমষ্টিকেই বলা হয় সুনীল অর্থনীতি (Blue Economy)| সুনীল অর্থনীতির এর মূল উদ্দেশ্য হচ্ছে কর্মসংস্থান সৃষ্টিতে সহায়তা করা, দেশের সম্পদ বৃদ্ধি করা, সামাজিক পুঁজির সৃষ্টি করা, আয় বাড়ানো এবং সর্বোপরি পরিবেশে সঞ্চয়-বিনিয়োগের মধ্যে ভারসাম্য সৃষ্টি করা।

তথ্যসূত্র
---------

1. ↑  "সুনীল অর্থনীতি || সম্পাদকীয় || জনকন্ঠ"। *web.archive.org*। ২০১৯-০৯-১৪। Archived from the original on ২০১৯-০৯-১৪। সংগ্রহের তারিখ ২০২০-০৭-০৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  "সুনীল অর্থনীতি ও বাংলাদেশের টেকসই উন্নয়ন"। *কালের কণ্ঠ*। সংগ্রহের তারিখ ২০২০-০৭-০৯।
**সুধীশ ঘটক** (ইংরেজি: Sudhish Ghatak) (১৯০৫ - ২১ অক্টোবর, ১৯৬৬) চিত্র পরিচালক ও ক্যামেরাম্যান ছিলেন।

জন্ম ও শিক্ষা
-------------

তার জন্ম বাংলাদেশের পাবনা জেলার নতুন ভারেঙ্গায়। পিতার নাম সুরেশচন্দ্র ঘটক। বিখ্যাত পরিচালক ঋত্বিক ঘটক এবং সাহিত্যিক মণীশ ঘটক তার দুই সহোদর। তিনি লন্ডনে সিনেমাটোগ্রাফিতে ২ বছরের ডিপ্লোমা কোর্স করেন।

কর্মজীবন
--------

লন্ডনের ডিপ্লোমা শেষ করে তিনি সেখানেই ১৯৩৪-৩৬ সালে স্বল্প দৈর্ঘ্যের কিছু ছবি তোলেন। তারপর দেশে ফিরে তিনি নিউ থিয়েটার্সে যোগ দেন। ক্যামেরাম্যানরূপে তার প্রচুর খ্যাতি ছিলো। পরবর্তীকালে 'ইন্ডিয়ান নিউজ প্যারেড'-এর প্রধান ক্যামেরাম্যান হন। কিছুদিনের জন্য 'ফিল্মস ডিভিশন'-এর ক্যামেরাম্যান ছিলেন। শেষ জীবনে বিমল রায় প্রডাকশন্সের তত্ত্বাবধায়ক হন। *পঞ্চায়েত* নামক চিত্রের পরিচালক ও 'প্রেস ফটোগ্রাফার্স এসোসিয়েশন'-এর সভাপতি ছিলেন। তিনি ঢাকা থেকে ১৯২৭ সাল ও পরবর্তীকালে প্রকাশিত বুদ্ধদেব বসু ও অজিতকুমার দত্তের সম্পাদিত *প্রগতি* পত্রিকার সাথে জড়িত একজন নিয়মিত তরুণ কণ্ঠস্বর ছিলেন।

তথ্যসূত্র
---------

1. 1 2 3  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭৯৭, আইএসবিএন ৯৭৮-৮১-৭৯৫৫-১৩৫-৬
2. ↑  প্রগতি, *বাংলাপিডিয়া* লিংকঃ
***শুষনি শাক*** বা '**সুষণি শাক'** একটি ঔষধি উদ্ভিদ যা কেন্দ্রীয় এবং দক্ষিণ ইউরোপ, ক্যাউকাসিয়া, পশ্চিম সাইবেরিয়া, আফগানিস্তান, দক্ষিণ-পশ্চিম ভারত, চীন, জাপান, এবং ভিয়েতনাম এসব অঞ্চল স্বাভাবিকভাবে পাওয়া যায়, যদিও মার্কিন যুক্তরাষ্ট্রের এর কিছু অঞ্চলে এটি একটি আগাছা বিবেচনা করা হয় , যেখানে উত্তরপূর্বে ১০০ বছরেরও বেশি সময় ধরে এটা ভাল উৎপাদিত হয়েছে। এর সাধারণ নামগুলো হচ্ছে **four leaf clover**; **European waterclover** (মার্কিন যুক্তরাষ্ট্র); *sushni* (ভারত); *aalaik keerai* (তামিল)। এটি গ্রামে অনেকের কাছে সুষনিশাক বা সুনসুনি শাক নামে পরিচিত। এই শাকের পাতা অনেক নরম ও পাতলা হয়। পাতার রং সবুজ নরম ও সরু ডাল বিশিষ্ট ঘাস বিশিষ্ট। থোকা থোকা জন্মে থাকে। একটি ডালে একটি পাতা হয়। এটি শাক হিসেবে বেশ জনপ্রিয়। এর বৈজ্ঞানিক নাম  *Marsilea minuta*।

ঔষধি গুনাগুণ
------------

আয়ুবেদি চিকিৎসায় এটি দারুণ কাজ করে। এটি শ্বাসরোগে, অনিন্দ্রা, উচ্চরক্তচাপ ইত্যাদি রোগী চিকিৎসায় ব্যবহৃত হয়।

তথ্যসূত্র
---------

1. ↑  "Non-indigenous Aquatic species"। ২০১২-০২-০৭ তারিখে মূল থেকে আর্কাইভ করা। সংগ্রহের তারিখ ২০১৭-০৯-০৪।

বহিসংযোগ
--------
***শেইমলেস*** হল একটি কানাডীয় ম্যাগাজিন, যা মেয়েদের এবং হিজড়া তরুনদের জন্য নারীবাদী এবং নিপীড়ন বিরোধী অনুশীলনের দৃষ্টিকোণ। এটি বছরে তিনবার প্রকাশিত হয় এবং একটি ব্লগ, ওয়েব স্টোরিস এবং অডিও বিষয়বস্তু চালায়  শেইমলেস হল একটি নিবন্ধিত অলাভজনক ম্যাগাজিন।

ইতিহাস এবং পুরস্কার
-------------------

*শেইমলেস* তরুণ তরুণী এবং হিজরা যুবকদের জন্য একটি স্বাধীন কানাডীয় কন্ঠস্বর। এর মনোযোগের কেন্দ্রবিন্দু অনেক কিশোর ম্যাগাজিনের চেয়ে বিস্তৃত, চারুকলা, সংস্কৃতি এবং বর্তমান ঘটনাগুলি নিয়ে লেখা, তাদের পাঠকদের আগ্রহ এবং অভিজ্ঞতার বৈচিত্র্যকে প্রতিফলিত করে। এটি ২০০৪ সালে প্রতিষ্ঠিত হয়েছিল  নিকোল কোহেন এবং মেলিন্ডা ম্যাটোস কর্তৃক।

*শেইমলেস* একটি অন্তর্ভুক্তিমূলক নারীবাদের চর্চা ও বিকাশের চেষ্টা করে। একটি স্বাধীন প্রকাশনা, *শেইমলেস* একটি তৃণমূল পত্রিকা যা স্বেচ্ছাসেবী কর্মীদের সদস্যদের দ্বারা তৈরি করা হয়। প্রকাশকরা তরুণ লেখক, সম্পাদক, ডিজাইনার এবং শিল্পীদের সমর্থন ও ক্ষমতায়নের প্রতিশ্রুতি ব্যক্ত করেছেন, বিশেষ করে যারা মূলধারার গণমাধ্যমে কম উপস্থাপিত হয় এমন সম্প্রদায়ের।

*শেইমলেস* প্রতিটি সংখ্যায় রয়েছে আশ্চর্যজনক মহিলাদের প্রোফাইল, সমসাময়িক বিষয় নিয়ে আলোচনা, নিজে করুন গাইডদের নৈপুণ্যমূলক ক্রিয়াকলাপ, খেলাধুলা, প্রযুক্তির সর্বশেষতম, খাদ্য রাজনীতি, স্বাস্থ্য ও যৌনতা, পরামর্শ এবং আরও অনেক কিছু। *শেইমলেস* এছাড়াও একটি পডকাস্ট চালায়, *শেইমলেস টক*,  যা তাদের ওয়েবসাইট এবং আইটিউনসে পাওয়া যাবে।

২০০৪ সালের জুন মাসে, টরন্টো অল্ট-উইকলি নাও *শেইমলেস-*কে সেরা নতুন ম্যাগাজিন হিসাবে মনোনীত করে এবং দুটি উটনি ইন্ডিপেন্ডেন্ট প্রেস অ্যাওয়ার্ড (সেরা নতুন শিরোনাম এবং সেরা ডিজাইন) এর জন্য মনোনীত করে। ২০০৫ সালে, *শেইমলেস* সেরা ব্যক্তিগত জীবনের লেখার জন্য একটি উটনি পুরস্কার জিতেছে।  লাইফস্টাইল কভারেজের জন্য পত্রিকাটি ২০০৬ সালে আবার মনোনীত হয়,  ২০০৫ সালে, কাভার স্টোরি "মেকিং দ্য কাট"  একটি জাতীয় ম্যাগাজিন পুরস্কারের জন্য মনোনীত হয়েছিল।

বছরে তিনবার প্রকাশিত, *শেইমলেস* কানাডা জুড়ে স্বাধীন বইয়ের দোকানে এবং চ্যাপ্টার/ইন্ডিগো অবস্থানে পাওয়া যায় এবং মার্কিন যুক্তরাষ্ট্রে অবস্থান নির্বাচন করা যায়।

ব্লগ
----

*শেইমলেস* এছাড়াও একটি ব্লগ হোস্ট করে, যা ফেব্রুয়ারি ২০০৮ সালে কানাডীয় এফ-ওয়ার্ড ব্লগ অ্যাওয়ার্ডস কর্তৃক সেরা কানাডীয় নারীবাদী ব্লগের পুরস্কার পেয়েছে এবং ২০১২ সালে ছোট্ট তালিকায় ছিল।   সাইটটি সেরা বিনোদন ব্লগের পুরস্কারও জিতেছে। জনপ্রিয় বিষয়গুলির মধ্যে রয়েছে নারী এবং হিজরাদের কাহিনী উপস্থাপন, যুব সমাজ, জাতি এবং যৌনতা মূলধারার সংস্কৃতি, স্বাধীন শিল্পী এবং সঙ্গীতশিল্পী, পপ সংস্কৃতি, সংবাদ এবং বর্তমান ঘটনা।

তথ্যসূত্র
---------

1. ↑
2. ↑  Elizabeth Groeneveld (২০১০)। "*Join the Knitting Revolution*: Third-Wave Feminist Magazines and the Politics of Domesticity" (পিডিএফ)। সংগ্রহের তারিখ মার্চ ১৪, ২০১৬।
3. ↑
4. ↑  Utne Independent Press Awards 2005
5. ↑  Utne Independent Press Awards 2006
6. ↑  Shameless Fall 2005 issue
7. ↑  And the Winners ARE!
8. ↑

বহিঃসংযোগ
---------

* শেইমলেস ম্যাগাজিন
অরেগন রাজ্যের মেয়র ভেরা ক্যাট্‌য এর আমায়িক সেই চেহারা, মেয়র থাকাকালীন তার শিল্প ও সংস্কৃতিতে যার ছিল অশেষ অবদান যার কারণে ভাস্কর্য স্থাপন করা হয় 
**ভেরা ক্যাট্‌য** (যা মেয়র ভেরা ক্যাট্‌য নামেও পরিচিত) হলো আমেরিকান শিল্পী বিল বেনের তৈরি ভেরা ক্যাট্‌য এর একটি ব্রোঞ্জের ভাস্কর্য। এটি ২০০৬ সালে অরেগন রাজ্যের পোর্টল্যান্ডের ইস্টব্যাঙ্ক এস্প্লানেডে উম্মোচিত হয়। ক্যাট্‌য ১৯৯৩ থেকে ২০০৫ সাল পর্যন্ত এই শহরের মেয়র ছিলেন। মেয়র থাকাকালীন তিনি শিল্প ও সংস্কৃতিতে সহযোগিতা করতেন এবং অরেগনে পার্সেন্ট ফর আর্ট কার্যক্রমের প্রতিষ্ঠা করেন। তিনি ইস্টব্যাঙ্ক এস্প্লানেডের নির্মাণেও সহায়ক ভূমিকা রাখেন, যেটির নামকরণ তার নামানুসারে হয়েছিল। জনগণ ভাস্কর্যটিকে ইতিবাচকভাবে গ্রহণ করেছে এবং লোকজন এটিকে কাপড়, ফুল দিয়ে বিভিন্ন সাজসজ্জায় সাজায়।

বর্ণনা ও ইতিহাস
---------------

ভাস্কর্যটির অর্থায়ন করেছিল পোর্টল্যান্ডের কিছু বিত্তবান বাসিন্দা এবং ক্যাট্‌যের সাবেক কর্মকর্তাদের সহায়তায় এটির অনুমোদনের বাবস্থা করেছিল রিজিওনাল শিল্প ও সংস্কৃতি কাউন্সিল (আরএসিসি)। হথম ব্রিজ ও প্রধান সড়ক মার্কারের উত্তরে, এসপ্ল্যানেডের দক্ষিণ প্রান্তের চত্বরে ভাস্কর্যটি উন্মোচিত করা হয়। এটি ৫৩ ইঞ্চি (১৩০ সেমি) x ১৮ ইঞ্চি (৪৬ সেমি) x ১৮ ইঞ্চি (৪৬ সেমি) আকারের এবং বাকি অংশ একটি কমলা রঙের ত্রিকোণাকার ভিত্তির উপর বসানো রয়েছে। পোর্টল্যান্ড স্টেট বিশ্ববিদ্যালয়ের দৈনিক ভ্যানগার্ডে ভাস্কর্যটিকে বর্ণনা করা হয়েছে এভাবে: "ছোট্ট শরীরটি পা ও হাত গুলোকে আড়াআড়ি করে ঝুঁকে রয়েছে, পরস্পরকে এমনভাবে জড়িয়ে আছে যেন তার শীত করছে। উন্মুক্ত ও অসমান দাঁতগুলো দেখে মনে হয় যেন ক্যাট্‌য পথচারীদেরকে কামড় দিবেন। সর্বোপরি, তার পুরো চেহারাই দেখা যাচ্ছে এবং তার চুলগুলোকে জীবন্ত মনে হয়।" ভাস্কর্যটির ল্যাপেলে একটি পোর্টল্যান্ড গোলাপ আছে। অরেগনের বাসিন্দাদের মতে, ভাস্কর্যটির কোলের ভাঁজে বসে শিশুরা ছবি তোলে এবং রাতে কখনো কখনো পথচারীদেরকে ভয় দেখায়। এটি রিজিওনাল শিল্প ও সংস্কৃতি কাউন্সিলের সংগ্রহের একটি অংশ। সংগঠনটির ভাষ্যমতে, "এটি শিল্পের প্রতি তার (ক্যাট্‌য-এর) রাজনৈতিক নেতৃত্ব ও ভালোবাসার জন্য জনসাধারণের শ্রদ্ধার বহিঃপ্রকাশ।"
রিজিওনাল শিল্প ও সংস্কৃতি কাউন্সিলের আয়োজনে এবং সহযোগী বন্ধুদের অর্থায়নে আয়োজিত ভাস্কর্যটির আকস্মিক উম্মোচনের অনুষ্ঠানে ক্যাট্‌য উপস্থিত ছিলেন। এছাড়াও উপস্থিত ছিলেন মেয়র টম পটার, তিনজন কমিশনার, বিল কেন, তার বন্ধুগণ ও প্রাক্তন কর্মকর্তাগণ। ক্যাট্‌য তার ছেলের দেয়া মালা পরিহিত ছিলেন। তিনি বলেন, "ভাস্কর্যটি আমার চেয়েও সুন্দর" এবং তিনি দক্ষিণ ইস্টব্যাঙ্ক এস্প্লানেডের সম্প্রসারণের কাজ অব্যাহত রাখতে কর্মকর্তাদের অনুপ্রাণিত করেন।
**পাড়েই** (গ্রিক: Παδαῖοι) বা **পাড়েইরা** হল একটি ভারতীয় উপজাতি যা গ্রীক ঐতিহাসিক হেরোডোটাস *দ্য হিস্টোরিস*-এ বর্ণনা করেছেন। হেরোডোটাস তাদের (তৃতীয় খণ্ড.১) বর্ণনা করেছেন যে, তারা অন্যান্য ভারতীয়দের তুলনায় কৃষ্ণাভ এবং পারস্য থেকে দক্ষিণ ও পূর্ব দিকে খুব দূরে অবস্থিত একটি জায়গায় বসবাস করতো। তার রচনা থেকে একটি উদ্ধৃতি (তৃতীয় খণ্ড.৯৯) নিম্নলিখিত অন্তর্ভুক্ত:

"পাড়েই নামে ভারতীয়দের আরেকটি উপজাতি, যারা এই জলাভূমি ভারতীয়দের পূর্বদিকে বাস করে, তারা যাযাবর ও কাঁচা মাংস খায়। তাদের নিম্নলিখিত রীতিনীতি আছে বলে জানা যায়। যদি তাদের স্বদেশীদের মধ্যে কেউ - একজন পুরুষ বা একজন মহিলা - অসুস্থ হয়, তবে তার নিকটতম পুরুষ বন্ধুরা (ধরে নেয় যে সে একজন অসুস্থ ব্যক্তি) তাকে হত্যা করে, এই কারণে যে সে অসুস্থতায় নষ্ট হয়ে গেলে তার শরীরের মাংস নষ্ট হয়ে যাবে। তিনি অস্বীকার করেন যে তিনি অসুস্থ, কিন্তু তারা সেদিকে কোনো নজর দেয় না, তাকে হত্যা করে ও একটি ভোজের আয়োজন করে। ঠিক একই পদ্ধতি অনুসরণ করে একজন মহিলার সবচেয়ে কাছের মহিলা বন্ধুরা যখন একজন মহিলা অসুস্থ হয়। তারা বৃদ্ধ বয়সে পৌঁছলেই যে কাউকে বলিদান করে এবং ভোজের আয়োজন করতো, তবে কারও পক্ষে তা করা অস্বাভাবিক, কারণ তারা বৃদ্ধ বয়সে পৌঁছানোর আগেই অসুস্থ হয়ে পড়া সবাইকে হত্যা করতো।"
ঊনবিংশ ও বিংশ শতাব্দীর প্রথম দিকের পণ্ডিতরা পাড়েইয়ের বেশ কয়েকটি সম্ভাব্য শনাক্তকরণের পরামর্শ দিয়েছিলেন। নিউবোল্ড মনে করতেন যে তারা সম্ভবত সুমাত্রার একটি উপজাতি বাট্টা হতে পারে, তিনি বলেছিলেন যে তারা নরমাংস চর্চা চালিয়ে গেছেন। অন্যান্যরা লিপিবদ্ধ করেছেন যে, কেন্দ্রীয় সুমাত্রান উচ্চভূমির বাট্টারা কেবল নরখাদকই ছিল না, তারা পূর্বে তাদের বয়স্কদেরও খেয়েছিল। হুইলার সেই পণ্ডিতদের উদ্ধৃত করেছেন যারা "পাড়েই" নামটিকে বিভিন্নভাবে ছোট তিব্বতের (লাদাখ), কচ্ছের একটি নদী ও গঙ্গার সাথে যুক্ত করেছেন। তিনি পরামর্শ দিয়েছিলেন যে নামটি উত্তর-পশ্চিম ভারতের যাযাবর বাসিন্দাদের জন্য একটি সাধারণ নাম বা শব্দ হতে পারে। উইলিয়াম স্মিথ, ম্যানার্টের উদ্ধৃতি দিয়ে প্রস্তাব দিয়েছিলেন যে তারা তাতার হতে পারে, ভারতীয় উপজাতি নয়। ল্যাথাম বাট্টা ও ভেদ্দার সাথে "পাড়েই" নামের মিলের দিকে ইঙ্গিত করেছিলেন এবং এই সিদ্ধান্তে উপনীত হয়েছিলেন যে পাড়েইয়ের পরিচয় সম্পর্কে যা বলা যেতে পারে তা হল তারা একটি "ভারতীয় জনসংখ্যার সংস্পর্শে থাকা আদিবাসী উপজাতি"। রলিনসন প্রস্তাব দেন যে তারা "ভিল, গোন্ড বা মধ্য ভারতের অন্যান্য আদিবাসী জাতি" হতে পারে।

তথ্যসূত্র
---------

1. ↑  Herodotus, *The Histories* translated by Robin Waterfield. Oxford University Press (1998) আইএসবিএন ০-১৯-২৮২৪২৫-২
2. ↑  Newbold 1839
3. ↑  William Marsden, *The history of Sumatra: containing an account of the government, laws, customs and manners of the native inhabitants, with a description of the natural productions, and a relation of the ancient political state of that island.* 2nd ed. London: Printed for the author (1784), p. 299.
4. ↑  Sophia Raffles, *Memoirs of the Life and Public Services of Sir Thomas Stamford Raffles,* v. II. London, James Duncan (1835), p. 81.
5. ↑  "Battas", *Encyclopædia Britannica* 11th ed.
6. ↑  Wheeler 1854
7. ↑  Smith 1857
8. ↑  Latham 1859
9. ↑  Rawlinson 1926
**প্রজাপতি মাছ** নয়নাভিরাম একটি সামুদ্রিক মাছ। এরা প্রজাপতির মতো বাতাসে উড়ে না বেড়ালেও সমুদ্র তলদেশের শৈলভূমিতে ঘুড়ে বেড়াতে ভালাবাসে। বড় কথা এদের গাত্র নানা রঙে বর্ণিল ও বিচিত্র নকশায় সজ্জিত। এ কারণেই এদের চলতি নাম প্রজাপতি মাছ। কিছু প্রজাপতি মাছের দেহের রঙ অনুজ্জ্বল হলেও অধিকাংশের দেহে রয়েছে উজ্জ্বল নীল, লাল, কমলা ও হলদে পটভূমিতে বিচিত্র সব নকশা ; কোনোটির চোখের চার পাশে রয়েছে কালো রঙের রেখা ; পুচ্ছদেশে চোখের মতো দেখতে ফোঁটা দাগ, যা দেখে সম্ভাব্য শিকারি প্রাণী ধাঁধায় পড়ে যায়। আর এই ফাঁকে প্রজাপতি মাছ যায় পালিয়ে প্রাণ বাঁচায়।

পৃথিবীর অধিকাংশ সামুদ্রিক এলাকায় এদের অস্তিত্ব পরিলক্ষিত হয়। মৎস বিশেষজ্ঞরা "কিটোডনটিডে" পরিবারভুক্ত এ মাছটির এ যাবৎ ১১৪ প্রজাতি শনাক্ত করেছেন। এর একটির বৈজ্ঞানিক নাম *কিটোডন লুনুলা*, যার ছবি তথ্যছকে সন্নিবেশিত। প্রজাপতি মাছ আকারে বড় নয়। ছোট ছোট মাছগুলো ৭ থেকে ৯ ইঞ্চি দীর্ঘ। দেহ চ্যাপ্টা ও পাতলা, অনেকটা চাকতির মতো। দেহের এ রকম গঠন অনেকটা এদের সহদোর প্রজাতি অ্যাঙ্গলার ফিশের মতো। দিনের বেশির ভাগ সময় এরা প্রবালের মধ্যে ঘুরে ফিরে অতিবাহিত করে। খাদ্য নির্বাচনের ব্যাপারে কোনো প্রজাতির মাছ খুব বাহানা করে, প্রবাল ছাড়া আর কিছুই খেতে চায় না। লম্বা ঠোঁট দিয়ে ক্লান্তিহীনভাবে প্রবালের গায়ে ঠুকরে ঠুঁকরে প্রবাল, পলিপ, কীট ও অন্যান্য অমেরুদণ্ডী প্রাণীর সন্ধান করে। কোনো কোনো প্রজাতির প্রজাপতি মাছ ছোট ঝাঁক বেঁধে পানির নিচে ঘোরাফেরা করে। তবে এদের বেশির ভাগই জোড়ায় জোড়ায় চলাফেরা করে। জোড় গঠনের আগ পর্যন্ত নি:সঙ্গ থাকে। রাতে প্রজাপতি মাছ অন্ধকার প্রবালের ফাঁকে লুকিয়ে থাকে। এ সময় এদের উজ্জ্বল রঙ আর বিচিত্র নকশা প্রবালের পটভূমির সাথে মিশে যায়। ঘরে যারা মাছ পোষে তাদের কাছে প্রজাপতি মাছের বিশেস কদর। তবে অ্যাকুয়ারিয়ামে এদের পালন করা সহজ নয। এদের বাঁচিয়ে রাখার জন্য সর্বক্ষণিক বিশেষ পরিচর্যার প্রয়োজন। এ মাছের দামও বেশি। কিন্তু এদের সৌন্দর্যের কথা ভেবে ক্রেতারা কিনতে মোটেও দ্বিধা করে না।

চিত্রমালা
---------

* Copperband butterflyfish, Chelmon rostratusCopperband butterflyfish, *Chelmon rostratus*
* The enigmatic Johnrandallia nigrirostrisThe enigmatic *Johnrandallia nigrirostris*
* Sunburst butterflyfish, Chaetodon kleinii (sometimes placed in Lepidochaetodon)Sunburst butterflyfish, *Chaetodon kleinii* (sometimes placed in *Lepidochaetodon*)
* Bluelashed butterflyfish, Chaetodon bennetti (sometimes placed in Megaprotodon)Bluelashed butterflyfish, *Chaetodon bennetti* (sometimes placed in *Megaprotodon*)

গ্রন্থসূত্র
-----------

* ইফ্‌ফাত আরাঃ *জানার আছে অনেক কিছু*, ১৯৯৯, দেশ প্রকাশন, শাহবাগ, ঢাকা।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৭ অক্টোবর ২০০৯ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০০৯।
2. ↑
3. ↑  butterflyfish.net[*স্থায়ীভাবে অকার্যকর সংযোগ*] Research link:   

"An important step in some of our early work was to determine exactly which species are reliant on corals for food. Some species can only eat coral, while other butterflyfish eat coral when they can, but will eat other foods if necessary.

বহিঃসংযোগ
---------

* প্রজাপতি মাছ বিষয়ক একটি ওয়েবসাইট
* আফ্রিকান প্রজাপতি মাছ  ওয়েব্যাক মেশিনে আর্কাইভকৃত ৬ সেপ্টেম্বর ২০১১ তারিখে